**POUK SLOVENŠČINE NA DALJAVO ZA 8. RAZRED; TOREK, 24. 3. 2020**

**Vrste odvisnih stavkov: namerni odvisnik (nova snov)**

**Pozdravljeni!**

Naučili smo so dve novi vrsti odvisnih stavkov, to sta načinovni in vzročni odvisnik.

Upam, da ste se potrudili pri reševanju nalog in ste si natančno pregledali rešitve, ki sem vam jih posredovala, ter ugotovili, kje imate največ težav.

1. Pred nami je nova vrsta odvisnega stavka, to je **namerni odvisnik, ki izraža namen dejanja iz glavnega stavka.**

Po njem se vprašamo s vprašalnico **ČEMU/S KATERIM NAMENOM?**

Najznačilnejši veznik je **da (bi/bo).**

1. Vse o namernem odvisniku si natančno preberite še v razlagalnem okvirčku v SDZ na str. 72.; v preglednici STAVEK IN POVED na zavihku SDZ in v preglednici v SDZ na str. 88.
2. Zatem v zvezek za jezik napišite naslov **Namerni odvisnik** in prepišite primer povedi z namernim odvisnikom iz razlagalnega okvirčka (SDZ 72 str.); primer povedi iz preglednice STAVEK IN POVED iz stolpca PRIMERI in še primer povedi iz preglednice v SDZ na str. 88.
3. Ko ste prepisali vse tri povedi, preverite, če ste postavili vejico na ustrezno mesto, obkrožite veznike, podčrtajte primerno vse tri glavne stavke, vprašajte se z glavnim stavkom in ustrezno vprašalnico za namerni odvisnik po odvisniku in ga ustrezno podčrtajte (podčrtava za prislovna določila).
4. **Zdaj ste pripravljeni na reševanje nalog v zvezi z namernim odvisnikom!**
5. Če vam delo do sem, ni vzelo preveč časa, rešite lahko še nalogo 1 v SDZ na str. 72.

V vsakem primeru pa rešite vsaj b in c primer in si dobro poglejte zgled – a primer.

**Želim vam uspešno delo in obilo zdravja!**

**Irena Pak**